b'\n_START_ARTICLE_\nFilippo Neri\n_START_PARAGRAPH_\nFilippo Neri (1515\xe2\x80\x9495) var en italiensk gejstlig, stifter af oratorianernes kongregation._NEWLINE_Fra barndommen af udm\xc3\xa6rkede han sig ved stor fromhed, og i \xc3\xa5renes l\xc3\xb8b fik hans religi\xc3\xb8sitet en m\xc3\xa6rkelig tils\xc3\xa6tning af \xc3\xa5ndsfrisk humor, der g\xc3\xb8r ham til en af de ejendommeligste skikkelser inden for de katolske ordensstiftere. Han forstod b\xc3\xa5de at formane og at opmuntre og ud\xc3\xb8vede stor indflydelse._NEWLINE_1551 blev han pr\xc3\xa6steviet i Rom, og han samlede snart derefter i denne by en skare om sig til b\xc3\xb8n, studium og samtale, hvilket senere gav anledning til stiftelsen af oratorianerne. Ordenen fik pavelig sanktion 1575. Allerede 1622 blev Neri gjort til helgen.'